# Azadlıq Radiosu

| Azadlıq Radiosu |
| --- |
|  |
| Ölkə | * ABŞ
* Çexiya
 |
| Tezlik | 1.386 kilohertz |
| Yayım ərazisi | Rusiya, Ukrayna, Estoniya, Qazaxıstan, Azərbaycan Respublikası, Moldova, Litva, Avropa, Belarus, Əfqanıstan, Ermənistan, Bosniya və Herseqovina, Kosovo, Monteneqro, Şimali Makedoniya, Serbiya, Bolqarıstan, Gürcüstan, Macarıstan, İran, Qırğızıstan, Adıgeya, Çeçenistan, Dağıstan, İnquşetiya, Kabardin-Balkariya, Qaraçay-Çerkesiya, Şimali Osetiya, Pakistan, Rumıniya, Tacikistan, Başqurdıstan, Tatarıstan, Türkmənistan, Özbəkistan, Latviya |
| Başlama tarixi | 1949 |
| Təsisçi | * Amerika Birləşmiş Ştatları federal hökuməti
 |
| Sahibi | ABŞ Qlobal Media Agentliyi |
| Canlı yayım | svoboda.org/schedule.html |
| Sayt | rferl.org |
|  Vikianbarda əlaqəli mediafayllar |

**Azadlıq Radiosu** (ing. Radio Free Europe/Radio Liberty; RFE/RL) — ABŞ hökuməti tərəfindən maliyyələşdirilən, "məlumatların sərbəst yayımı ya hökumət orqanları tərəfindən qadağan edilən, ya da tam inkişaf etməmiş ölkələr" dediyi Şərqi Avropa, Mərkəzi Asiya, Qafqaz və Yaxın Şərq ölkələrində xəbərlər, məlumatlar və təhlillər yayımlayan və hesabat verən media təşkilatı. Azadlıq Radiosu ABŞ federal hökumətinin bütün beynəlxalq yayım xidmətlərinə nəzarət edən müstəqil dövlət agentliyi olan Qlobal Media Agentliyi tərəfindən idarə olunan özəl, qeyri–kommersiya 501(c) (3) korporasiyasıdır. Ceremi Bransten RFE-nin baş redaktoru vəzifəsini icra edir.

Azadlıq Radiosu 27 dildə 23 ölkədə yayımlanır. Təşkilatın baş ofisi 1995-ci ildən Praqada yerləşir və bütün yayım bölgələrindəki ölkələrdə 500-dən çox əsas işçi və 1300 strinqer və frilanserdən ibarət 21 yerli büroya malikdir. Bundan əlavə, Vaşinqtondakı baş qərargahında və korporativ ofisində 680 işçisi var.

Soyuq müharibə dövründə Azad Avropa Radiosu sovet peyk dövlətlərinə, o cümlədən Baltikyanı dövlətlərə yayımlanırdı. Azad Avropa Radiosu 1949-cu ildə Azad Avropa Uğrunda Milli Komitə tərəfindən antikommunist təbliğat mənbəyi kimi, Azadlıq Radiosu isə iki il sonra təsis edilib. İki təşkilat 1976-cı ildə birləşdi. Kommunist hökumətləri tez–tez Azadlıq Radiosunun qərargahına soxulmaq üçün agentlər göndərir, KQB isə mütəmadi olaraq onun siqnallarını bloklayırdı.

Azadlıq Radiosunun baş ofisi 1949–1995-ci illərdə Qərbi Almaniyanın Münxen şəhərində yerləşən İngilis bağında yerləşib. Digər yayım mərkəzi 1951–1996-cı illərdə Portuqaliyanın Lissabonun şərqində yerləşən Qloriya-du-Ribateju kəndində fəaliyyət göstərirdi. Soyuq müharibə bitdikdən sonra Avropadakı fəaliyyət əhəmiyyətli dərəcədə azalıb.

Azadlıq Radiosunun həm ingilis, həm azərbaycanca saytı Azərbaycanda blokdadır.

## Tarixi

1995-ci ildə Çexiya prezidenti Vatslav Havelin dəvətilə "Azadlıq" radiosu Münhendən Praqaya köçüb. "Azadlıq" radiosu Çexoslovakiya Federal Parlamentinin əvvəlki binasında yerləşən yayım mərkəzindən hər həftə 1000 saatdan çox veriliş yayımlayır.

"Azadlıq" radiosunun 23 redaksiyası vardır. Onlar 28 dildə verilişlər hazırlayırlar. Radio dünyanın müxtəlif yerlərindən aktual reportajlar hazırlayan 1400-dən çox ştatdankənar müxbirlə əməkdaşlıq edir.

"Azadlıq" radiosu aşağıdakı dillərdə verilişlər yayır: avar, Azərbaycan, alban, ərəb, başqırd, Belarus, Bosniya, erməni, gürcü, dari, qazax, qırğız, Krım–tatar, kürd, makedon, moldovan, fars, puştu, rus, rumın, serb, tacik, tatar, türkmən, özbək, Ukrayna.

Eston, latış, Litva, polyak, slovak, macar və çex xidmətləri öz missiyalarını başa vurub, yayımlarını dayandırıblar.

## Azərbaycanda

Azadlıq Radiosunun Azərbaycan xidmətinin ilk verilişi 1953-cü ildə Almaniyadan, Münhen şəhərindən efirə çıxıb (Əbdürrəhman bəy Fətəlibəyli). 2004–2014 cü illərdə Azadlıq Radiosunun Bakı bürosu rəsmi fəaliyyət göstərirdi.

## Mənbə

* "HAQQIMIZDA" (az.). azadliq.org. 16 may 2014 tarixində orijinalından arxivləşdirilib. İstifadə tarixi: 15 may 2014.
* *Sevda İsmayıllı.* ""Danışır Azadlıq radiostansiyası! Həmvətənlər, nəhayət!.." – II hissə" ( (az.)). azadliq.org. 20 noyabr 2014. 1 noyabr 2017 tarixində arxivləşdirilib. İstifadə tarixi: 1 noyabr 2017.

## Həmçinin bax

* Amerikanın səsi

## İstinadlar

## Xarici keçidlər

* Rəsmi saytı
* Azərbaycanca rəsmi saytı  (az.) (rus.)